Sučany

Sučany, hungare Szucsány [suĉAnj], germane Sutschau [suĉaŭ] estas vilaĝo kaj municipo en Slovakio.
eta|maldekstre|Strato kun preĝejo en Sučany

 Situo 
Sučany situas laŭ ambaŭ bordoj de Váh kaj ankaŭ sur insulo, laŭ ĉefvojo kaj fervojo Ružomberok-Martin. La lasta urbo troviĝas je 5 km.

 Historio 
Dum la bronzepoko tera fortikaĵo defendis la lokon. La unua necerta mencio okazis pri la vilaĝo en 1115, poste en 1258 en formo "Suchan". En nekonata tempo nova fortikaĵo konstruiĝis, kiun Mateo Csák okupis en 1310. Baldaŭe la fortikaĵo malaperis. En 1350 la vilaĝo iĝis kampurbo. En la 17-a jarcento diversaj korporacioj formiĝis. En 1557 84, en 1715 83 familioj pagis impostojn. En 1785 1290 loĝantoj loĝis en 211 domoj, en 1828 1425 loĝantoj loĝis en 221 domoj. En 1878 uzino pri brikoj ekfunkciis. En 1910 laŭ la popolnombrado vivis en Szucsány 2304 homoj, (slovakoj en majoritato, germanoj kaj hungaroj en minoritato). Ĝis Traktato de Trianon la komunumo apartenis al Hungara reĝlando, al Turóc, al distrikto de Martin, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1944 sangaj bataloj okazis inter la faŝistoj kaj la partizanoj. En 2001 vivis en Sučany 4604 homoj, (4434 slovakoj, 81 ciganoj, 43 ĉeĥoj).

 Vidindaĵoj 
eta|Strato en Sučany
 romkatolika gotika preĝejo el la 13-a jarcento, en 1594 pligrandigita, en 1744 ĝi barokiĝis
 luterana preĝejo de 1783, turo alkonstruiĝis en 1859, la altaro pretiĝis en 1862
 hontokolono
 gastejo kaj hospitalo el la 18-a jarcento, baldaŭe trakonstruitaj
 akvoenergia centralo

 Famuloj 
En la iama Szucsány naskiĝis:
 hungara aktoro Dóra Kelen
 hungara ekonomikisto Emil Bacher.
eta|maldekstre|Akvoenergia centralo en Sučany

Kategorio:Municipoj en distrikto Martin